CELEX: 32006D0780
Language: hu
Date: 2006-11-13 00:00:00
Title: 2006/780/EK: A Bizottság határozata ( 2006. november 13. ) a 2003/87/EK európai parlamenti és tanácsi irányelvnek megfelelően a kiotói jegyzőkönyvben meghatározott projekttevékenységek esetében a kibocsátási egységek Közösségen belüli kereskedelmi rendszere szerint történő üvegházhatást okozó gázkibocsátás-csökkentések kétszeres elszámolásának elkerüléséről (az értesítés a C(2006) 5362. számú dokumentummal történt)   (EGT vonatkozású szöveg)

16.11.2006   
            
            
               HU
            
            
               Az Európai Unió Hivatalos Lapja
            
            
               L 316/12
            
         
      A BIZOTTSÁG HATÁROZATA
   
   (2006. november 13.)
   a 2003/87/EK európai parlamenti és tanácsi irányelvnek megfelelően a kiotói jegyzőkönyvben meghatározott projekttevékenységek esetében a kibocsátási egységek Közösségen belüli kereskedelmi rendszere szerint történő üvegházhatást okozó gázkibocsátás-csökkentések kétszeres elszámolásának elkerüléséről
   (az értesítés a C(2006) 5362. számú dokumentummal történt)
   (EGT vonatkozású szöveg)
   (2006/780/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 11b. cikke (7) bekezdésére,
   mivel:
   
               (1)
            
            
               A kibocsátási egységek Közösségen belüli kereskedelmi rendszere környezetvédelmi integritásának biztosítása érdekében a 2003/87/EK irányelv előírja a tagállamok számára annak biztosítását, hogy az Egyesült Nemzetek éghajlatváltozásról szóló keretegyezménye (UNFCCC) kiotói jegyzőkönyvének rugalmas mechanizmusai szerint kidolgozott projekttevékenységek végrehajtásakor nem adnak ki kibocsátás-csökkentési egységeket (ERU) vagy igazolt kibocsátás-csökkentéseket a kibocsátási egységek Közösségen belüli kereskedelmi rendszerében résztvevő létesítményekből eredő üvegházhatást okozó gázok kibocsátásának csökkentésére vagy korlátozására, mivel az a kibocsátások csökkentésének vagy korlátozásának kétszeres elszámolását eredményezné.
            
         
               (2)
            
            
               Ilyen csökkentések vagy korlátozások elsősorban olyan esetben fordulhatnak elő, ha a tüzelőanyagváltásra irányuló projekttevékenységet a kibocsátási egységek Közösségen belüli kereskedelmi rendszerében résztvevő létesítményben hajtanak végre; ha egy projekttevékenység a települési hőtermelő ágazatban azt eredményezi, hogy a kibocsátási egységek Közösségen belüli kereskedelmi rendszerében résztvevő másik létesítményben alacsonyabb lesz a termelés; vagy, ha egy szél- vagy vízierőműhöz kapcsolódó projekttevékenység táplálja a villamos energiát a villamosenergia-hálózatokba, és így helyettesíti a fosszilis tüzelőanyagokból történő villamosenergia-termelést.
            
         
               (3)
            
            
               Felismerve, hogy a tagállamok már a 2003/87/EK irányelv 11b. cikke (2) bekezdésének elfogadása előtt kötelezettséget vállalhattak olyan ERU-k és CER-ek kiadására, amelyek kétszeres elszámolást eredményeznek, a 11b. cikk (3) és (4) bekezdése 2012. december 31-ig engedélyezi ERU-k és CER-ek kiadását még akkor is, ha a projekttevékenységek csökkentése vagy korlátozása közvetett módon vagy közvetlenül csökkenti vagy korlátozza a kibocsátási egységek Közösségen belüli kereskedelmi rendszerében résztvevő létesítmények kibocsátását, azzal a feltétellel, hogy megegyező számú egységet törölnek.
            
         
               (4)
            
            
               A 2003/87/EK irányelv 11b. cikkének (3) és (4) bekezdése különbséget tesz azon esetek között, amikor a kibocsátási egységek Közösségen belüli kereskedelmi rendszerében résztvevő létesítmények mindegyikében meg lehet határozni a projekttevékenységből eredő csökkentések vagy korlátozások mértékét (közvetlen csökkentések illetve korlátozások), és amikor a csökkentések és korlátozások mértékét csak a kibocsátási egységek Közösségen belüli kereskedelmi rendszerében résztvevő létesítmények egy csoportja esetében lehet meghatározni (közvetett csökkentések és korlátozások).
            
         
               (5)
            
            
               Közvetlen csökkentések vagy korlátozások esetében annak a létesítménynek az üzemeltetője felelős az ilyen csökkentésekre vagy korlátozásokra kiadott ERU-k és CER-ek mennyiségének megfelelő kibocsátható egység törléséért, ahol a csökkentésre vagy korlátozásra sor került. Közvetett csökkentések vagy korlátozások esetében a nemzeti hatóságok felelősek ezen kibocsátható egységeknek azon tagállam nemzeti kibocsátásforgalmi-jegyzékéből való törléséért, amelyik az ERU-kat és CER-eket kiadta.
            
         
               (6)
            
            
               A kibocsátási egységek Közösségen belüli kereskedelmi rendszerében résztvevő létesítményből, egy meghatározott projekttevékenység következtében eredő csökkentések vagy korlátozások elszámolásának legmegfelelőbb módja, az ilyen csökkentéseknek vagy korlátozásoknak az adott projekttevékenység – jóváhagyott alapelemeiben meghatározott – teljes tervezett kibocsátás-csökkentésén vagy korlátozásán belüli arányának kiszámítása. Amennyiben, közvetett csökkentések vagy korlátozások esetében, a kibocsátási egységek Közösségen belüli kereskedelmi rendszerében résztvevő létesítményben a csökkentések mennyisége pontosan nem határozható meg, meg kell becsülni a kétszeres elszámolást eredményező csökkentések vagy korlátozások mennyiségének arányát a projekttevékenység teljes csökkentéséhez vagy korlátozásához képest.
            
         
               (7)
            
            
               A kibocsátási egységek Közösségen belüli kereskedelmi rendszere előírja a tagállamok számára, hogy 18 hónappal a tárgyidőszak kezdete előtt értesítsék a Bizottságot a kibocsátható egységek azon teljes mennyiségéről, amelyet a 2008 és 2012 közötti időszakban szándékoznak kiosztani nemzeti kiosztási terveikben. Egy adott projekttevékenység okozta kibocsátás-csökkentések vagy korlátozások pontos mennyiségét évente, azok végrehajtása után határozzák meg.
            
         
               (8)
            
            
               A 2008 és 2012 közötti időszakra vonatkozó nemzeti kiosztási tervében tartalékot kell létrehoznia minden olyan tagállamnak, amelyben a kiotói jegyzőkönyv projektalapú mechanizmusának keretében olyan tevékenységeket hajtanak végre, amelyek kétszeres elszámolást eredményezhetnek, valamint jegyzéket kell készíteniük minden egyes jóváhagyott projektről és azon kibocsátások várható csökkentéséről vagy korlátozásáról, amelyeket a kibocsátási egységek Közösségen belüli kereskedelmi rendszerében résztvevő létesítményekben hajtanak végre, és amelyek esetében a tagállam ERU-kat és CER-eket ad ki („kereskedelmi rendszerben résztvevő ágazati projektekhez kapcsolódó csökkentések)”. Ezen túlmenően, a tartalékokra vonatkozó táblázatban fel kell tüntetni minden olyan információt, amely a tagállamok által végrehajtandó egyes projekttevékenységek esetében jelzett „kereskedelmi rendszerben résztvevő ágazati projekthez kapcsolódó csökkentések” mértékének megállapításához szükséges.
            
         
               (9)
            
            
               A 2008 és 2012 közötti időszakra vonatkozó nemzeti kiosztási tervben további tartalékot kell létrehoznia minden olyan tagállamnak, amely a kiotói jegyzőkönyv projektalapú mechanizmusának keretében olyan tevékenységeket szándékozik végrehajtani, amelyek kétszeres elszámolást eredményezhetnek, valamint jegyzéket kell készíteniük minden egyes tervezett projekttevékenységről és azon kibocsátások várható csökkentéséről vagy korlátozásáról, amelyeket a kibocsátási egységek Közösségen belüli kereskedelmi rendszerében résztvevő létesítményekben hajtanak végre, és amelyek esetében a tagállam ERU-kat és CER-eket ad ki („kereskedelmi rendszerben résztvevő ágazati projektekhez kapcsolódó csökkentések”). Ezen túlmenően, a tartalékra vonatkozó táblázatban fel kell tüntetni minden olyan információt, amely a tagállamok által végrehajtandó egyes tervezett projekttevékenységek esetében becsült „kereskedelmi rendszerben résztvevő ágazati projekthez kapcsolódó csökkentések” mértékének megállapításához szükséges.
            
         
               (10)
            
            
               A „kereskedelmi rendszerben résztvevő ágazati projekthez kapcsolódó csökkentések” részét képező ERU-k vagy CER-ek 2012. december 31-ig adhatóak ki. Az ilyen engedélyekről minden esetben értesíteni kell a Bizottságot.
            
         
               (11)
            
            
               Azoknak a tagállamoknak, amelyek a kiotói jegyzőkönyv projektalapú mechanizmusai alapján olyan tevékenységeket hajtanak végre, vagy szándékoznak végrehajtani, amelyek kétszeres elszámolást eredményezhetnek, nemzeti kiosztási terveikben jelezniük kell a 2003/87/EK irányelv hatálya alá tartozó tevékenységekből eredő tervezett kibocsátásokat, a várható kereskedelmi rendszerben résztvevő ágazati projekthez kapcsolódó csökkentések hatásaival együtt és anélkül is.
            
         
               (12)
            
            
               A tagállamoknak az egyes létesítményeknek kiosztandó mennyiségek nemzeti kiosztási tervben történő meghatározására szolgáló módszer kidolgozásakor figyelembe kell venniük a projekttevékenységek okozta minden olyan várható csökkentést vagy korlátozást, amely egy létesítményt vagy tevékenységet érint, és amely kétszeres elszámoláshoz vezetne.
            
         
               (13)
            
            
               Az e határozatban előírt rendelkezések összhangban vannak az éghajlatváltozással foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   Ez a határozat a 2003/87/EK irányelv 11b. cikke (3) és (4) bekezdésének végrehajtására vonatkozó rendelkezéseket határoz meg.
   2. cikk
   A 2216/2004/EK bizottsági rendelet (2) 2. cikkében megállapított fogalommeghatározásokon túl, e rendelet alkalmazásában a következő fogalommeghatározások alkalmazandók:
   
               1.
            
            
               „közvetlen kibocsátás-csökkentés vagy korlátozás”: olyan projekttevékenységből eredő kibocsátás-csökkentés vagy korlátozás, amely a projekttevékenység az Egyesült Nemzetek éghajlatváltozási keretegyezményének (UNFCCC) 16/CP.7 határozata B. függelékének 1. cikke szerinti, vagy az UNFCCC 17/CP.7 határozata mellékletének 44. cikke szerinti alapelemeiben meghatározott létesítményekben a kibocsátások csökkentését vagy korlátozását eredményezi;
            
         
               2.
            
            
               „közvetett kibocsátás-csökkentés vagy korlátozás”: a 2003/87/EK irányelv hatálya alá tartozó létesítményekből eredő kibocsátások bármely olyan csökkentése vagy korlátozása, amely nem közvetlen kibocsátás-csökkentés vagy korlátozás;
            
         
               3.
            
            
               „kereskedelmi rendszerben résztvevő ágazati projekt-csökkentés”: a 2003/87/EK irányelv hatálya alá tartozó létesítmény általi kibocsátások olyan projekttevékenységekből eredő csökkentése vagy korlátozása, amelyek esetében az adott projekttevékenységnek otthont adó tagállam kibocsátás-csökkentési egységeket (ERU) vagy igazolt kibocsátás-csökkentéseket (CER) ad ki;
            
         
               4.
            
            
               „jóváhagyó levél”: ERU-kat kiadó projekttevékenységek esetében egy kényszerítő erejű kötelezettség, amelyet az a tagállam állít ki írásban, ahol az adott projekttevékenységet végrehajtják ERU-k kiadására a tagállami nemzeti iránymutatásokkal és a projekttevékenységek engedélyezésére szolgáló eljárásokkal összhangban, az UNFCCC 16/CP.7 határozatának melléklete 20. cikke a. pontja szerint; és a CER-eket kiadó projekttevékenységek esetén, a projekttevékenységeket végrehajtó tagállam kijelölt nemzeti hatósága által kiállított önkéntes részvételről szóló írásos jóváhagyás az UNFCCC 17/CP.7 határozatának melléklete 40. cikke a. pontjának megfelelően;
            
         
               5.
            
            
               „támogató levél”: egy adott projekttevékenységet befogadó tagállam által írásban elkészített hivatalos tájékoztatás, amelyben az adott tagállam úgy ítéli meg, hogy az adott projektet projekttevékenységként ténylegesen jóvá lehet hagyni.
            
         3. cikk
   (1)   A 2008 és 2012 közötti időszakra vonatkozó nemzeti kiosztási terveikben a tagállamok, a kibocsátható egységek teljes mennyisége között minden egyes projekttevékenység esetében feltüntetik a kibocsátható egységek tartalékát az e határozat I. mellékletében található táblázatban előírt formában, ha – a nemzeti kiosztási tervről szóló értesítés 2003/87/EK irányelv 9. cikkének (1) bekezdésében meghatározott határideje előtt – a tagállam befogadó országként jóváhagyó leveleket adott ki, amelyben elkötelezi magát olyan projekttevékenységekre vonatkozó ERU-k és CER-ek kiadására, amelyek kibocsátás-csökkentést vagy korlátozást eredményeznek a 2003/87/EK irányelv hatály alá tartozó létesítményekben.
   (2)   A 2008 és 2012 közötti időszakra vonatkozó nemzeti kiosztási terveikben a tagállamok a kibocsátható egységek teljes mennyisége között további tartalék egységeket is feltüntethetnek az e határozat II. mellékletében található táblázatban előírt formában, ha az adott tagállam – a 2003/87/EK irányelv 11. cikkének (2) bekezdése szerinti határozat után – befogadó országként olyan jóváhagyó leveleket szándékozik kiadni, amelyekben 2012. december 31. előtt olyan projekttevékenységekre vonatkozó ERU-k és CER-ek kiadására vállal kötelezettséget, amelyek kibocsátás-csökkentést vagy korlátozást eredményeznek a 2003/87/EK irányelv hatálya alá tartozó létesítményekben. A kibocsátások csökkentésére azonos módszert alkalmazó azon tervezett projekttevékenységeket, amelyekre vonatkozóan még nem adtak ki támogató levelet, a II. melléklet szerint elkészített tartalékra vonatkozó táblázatban egy oszlopba lehet csoportosítani.
   (3)   Egészen addig, amíg a tagállam a 2003/87/EK irányelv 11. cikkének (2) bekezdése szerinti határozatot nem hoz, de legkésőbb az említett határozat meghozatalának a 2003/87/EK irányelv 11. cikkének (2) bekezdésében megállapított határidejéig, további kibocsátási egységek válthatók át a 3. cikk (2) bekezdése szerint létrehozott tartalékból a 3. cikk (1) bekezdése szerint létrehozott tartalékba, amelyek fedezik a nemzeti kiosztási tervről szóló értesítésre a 2003/87/EK irányelv 9. cikkének (11) bekezdésében előírt határidő után kiadott jóváhagyó levéllel rendelkező projekteknek a kereskedelmi rendszerben résztvevő ágazati projekt-csökkentését.
   4. cikk
   A tartalékra vonatkozó táblázatot a tagállamok kibocsátásiegység-forgalmi jegyzékének weboldalán a nyilvánosság számára közzéteszik.
   5. cikk
   (1)   A kereskedelmi rendszerben résztvevő ágazati projektekhez kapcsolódó csökkentések részét képező ERU-k és CER-ek 2012. december 31-ig adhatóak ki, feltéve, hogy minden ilyen esetet megelőzően egy azonos mennyiségű kibocsátási egységet a tartalékok egyik csoportjából a kibocsátható mennyiségi egységekre váltanak át, és arról tájékoztatják a Bizottságot.
   (2)   A 3. cikk (1) bekezdése szerint létrehozott tartalékokban szereplő azon kibocsátási egységek mennyisége, amelyet az 5. cikk (11) bekezdésével összhangban 2012. december 31-ig nem váltanak át kibocsátási mennyiségi egységekre, a 2008 és 2012 közötti időszakra vonatkozó kibocsátási egységként eladható. Amennyiben a projekttevékenység közvetlen kibocsátás-csökkentést vagy korlátozást eredményez, ezt a mennyiséget a 2008–2012 időszakra vonatkozó kibocsátási egységként ki lehet adni az I. mellékletben található táblázat VII/a. és VII/b. sorában meghatározott létesítményeknek.
   (3)   A 3. cikk (2) bekezdése szerint létrehozott tartalékban szereplő minden olyan kibocsátási egységet törölni kell, amelyet az 5. cikk (1) bekezdésével összhangban nem váltottak át 2012. december 31-ig kibocsátási mennyiségi egységekre.
   6. cikk
   (1)   Amennyiben egy befogadó tagállam a nemzeti kiosztási terv benyújtásának határideje után akar jóváhagyni projekttevékenységeket, ezen szándékáról – a jóváhagyó levél kiadása előtt – tájékoztatja a Bizottságot. A tájékoztatás mellé jelentést kell csatolni, amelyben egy független hitelesítő igazolja, hogy a ERU-k vagy a CER-ek egyike sem eredményez kétszeres elszámolást, és minden szükséges információt rendelkezésre bocsát annak igazolására, hogy a jóváhagyásra benyújtott projekttevékenységek összhangban állnak a 2003/87/EK irányelv 11b. cikkével.
   (2)   A 3. cikk (2) bekezdésével összhangban kiadott jóváhagyó levelekben és a nemzeti kiosztási tervről szóló értesítésre a 9. cikk (1) bekezdésében megállapított határidő után kiadott támogató levelekben, amelyek a kereskedelmi rendszerben résztvevő ágazati projektekhez kapcsolódó csökkentéseket eredményező projekttevékenységekre vonatkoznak, ki kell jelölni azt a kibocsátási egységet, amelyet kibocsátási mennyiségi egységgé kell átváltani a 3. cikk (2) bekezdése szerint létrehozott tartalékból ERU-k és CER-ek kiadása esetén. Amennyiben egy kibocsátási egységet egy meghatározott projekttevékenységet jóváhagyó levélben már jövőbeni átváltásra kijelöltek, azt nem lehet újraosztani később egy másik projekt számára.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2006. november 13-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 275., 2003.10.25., 32. o. A 2004/101/EK irányelvvel (HL L 338., 2004.11.13., 18. o.) módosított irányelv.
   
      (2)  HL L 386., 2004.12.29., 1. o.
   
      I. MELLÉKLET
      
                   
               
               
                  Projekttevékenység
                  X
               
               
                  Projekttevékenység
                  Y
               
               
                  …
               
               
                  A tartalékban szereplő kibocsátható egységek teljes mennyisége
               
            
                  I/a
               
               
                  Projekttevékenység címe (1)
                  
               
               
                   
               
               
                   
               
               
                   
               
               
                   
               
            
                  I/b
               
               
                  Projekttevékenység azonosító kódja (2)
                  
               
               
                   
               
               
                   
               
               
                   
               
               
                   
               
            
                  I/c
               
               
                  A projekttevékenységet jóváhagyó levél időpontja
               
               
                   
               
               
                   
               
               
                   
               
               
                   
               
            
                  II
               
               
                  A csökkentésre vagy korlátozásra szánt GHG teljes mennyisége
                  (tonnában, 2008 és 2012 között)
               
               
                   
               
               
                   
               
               
                   
               
            
                  III
               
               
                  A kormány által ERU-ként vagy CER-ként kiadott összes csökkentés százalékos aránya
               
               
                   
               
               
                   
               
               
                   
               
            
                  IV
               
               
                  Alapelemek leírása (3)
                  
               
               
                   
               
               
                   
               
               
                   
               
            
                  V
               
               
                  A 2003/87/EK irányelv hatálya alá tartozó létesítmények általi kibocsátások százalékos aránya az alapelemekben foglalt teljes kibocsátásokban (közvetlen kibocsátás vagy korlátozás esetén becsült értéket kell megadni) (4)
                  
               
               
                   
               
               
                   
               
               
                   
               
            
                  VI
               
               
                  A kereskedelmi rendszerben résztvevő ágazati projektekhez kapcsolódó csökkentések tervezett mennyisége (II*III*V)
               
               
                   
               
               
                   
               
               
                   
               
               
                  (Σ VI) = (Σ VIII/a–VIII/e)
               
            
                  VII/a
               
               
                  Közvetlen csökkentések és korlátozások esetén, azon létesítmény neve, ahol a kereskedelmi rendszerben résztvevő ágazati projekthez kapcsolódó csökkentés történik (5)
                  
               
               
                   
               
               
                   
               
               
                   
               
               
                   
               
            
                  VII/b
               
               
                  Közvetlen csökkentések és korlátozások esetén, azon létesítmény azonosítási száma, ahol a kereskedelmi rendszerben résztvevő ágazati projekthez kapcsolódó csökkentés történik (5)
                  
               
               
                   
               
               
                   
               
               
                   
               
            
                  VIII/a
               
               
                  Azon ERU-k vagy CER-ek mennyisége, amelyek a 2008-ra kiadott kereskedelmi rendszerben résztvevő ágazati projektekhez kapcsolódó csökkentések részét képezik
               
               
                   
               
               
                   
               
               
                   
               
            
                  VIII/b
               
               
                  Azon ERU-k vagy CER-ek mennyisége, amelyek a 2009-re kiadott kereskedelmi rendszerben résztvevő ágazati projektekhez kapcsolódó csökkentések részét képezik
               
               
                   
               
               
                   
               
               
                   
               
            
                  VIII/c
               
               
                  Azon ERU-k vagy CER-ek mennyisége, amelyek a 2010-re kiadott kereskedelmi rendszerben résztvevő ágazati projektekhez kapcsolódó csökkentések részét képezik
               
               
                   
               
               
                   
               
               
                   
               
            
                  VIII/d
               
               
                  Azon ERU-k vagy CER-ek mennyisége, amelyek a 2011-re kiadott kereskedelmi rendszerben résztvevő ágazati projektekhez kapcsolódó csökkentések részét képezik
               
               
                   
               
               
                   
               
               
                   
               
            
                  VIII/e
               
               
                  Azon ERU-k vagy CER-ek mennyisége, amelyek a 2012-re kiadott kereskedelmi rendszerben résztvevő ágazati projektekhez kapcsolódó csökkentések részét képezik
               
               
                   
               
               
                   
               
               
                   
               
            
         (1)  A tagállamok által jóváhagyott összes projekttevékenység listája.
      
         (2)  A 2216/2004/EK rendelet VI. mellékletének 19. pontja szerint kiosztott kód használandó.
      
         (3)  Adja meg a projekttevékenység hiányában várhatóan előforduló kibocsátások teljes évi mennyiségét, valamint a létesítmények azon csoportját, ahol ezek a kibocsátások várhatóan előfordulnak. Csatoljon egy rövid ismertetőt az alkalmazott alapelemekről. Amennyiben a projekttevékenység során egynél több alapelem kerül alkalmazásra, minden egyes alapelemet (a projekttevékenység adott részének hiányában várható kibocsátások megfelelő éves mennyiségével együtt) külön sorban kell feltüntetni a tartalékokra vonatkozó táblázatban.
      
         (4)  Röviden ismertesse a becslésnél alkalmazott módszert és a felhasznált adatokat.
      
         (5)  Amennyiben egynél több létesítmény szerepel a VII/a. és VII/b. sorban, azokat külön sorban tüntesse fel. Az egyes létesítmények arányát a tartalékban szereplő kibocsátható egységekben külön kell kiszámolni.
   
   
      II. MELLÉKLET
      
                   
               
               
                  Tervezett projekttevékenység
                  X
               
               
                  Tervezett projekttevékenység
                  Y
               
               
                  …
               
               
                  A tartalékban szereplő kibocsátható egységek teljes mennyisége
               
            
                  I/a
               
               
                  A tervezett projekttevékenység címe (1)
                  
               
               
                   
               
               
                   
               
               
                   
               
               
                   
               
            
                  I/b
               
               
                  A tervezett projekttevékenység azonosító kódja (1)
                      (2)
                  
               
               
                   
               
               
                   
               
               
                   
               
               
                   
               
            
                  I/c
               
               
                  A tervezett projekttevékenységre vonatkozó támogató levél időpontja vagy tervezett időpontja
               
               
                   
               
               
                   
               
               
                   
               
               
                   
               
            
                  I/d
               
               
                  A projekttevékenységet jóváhagyó levél tervezett időpontja
               
               
                   
               
               
                   
               
               
                   
               
               
                   
               
            
                  II
               
               
                  A tervezett projekttevékennység során csökkentendő vagy korlátozandó GHG tervezett teljes mennyisége (tonnában, 2008 és 2012 között)
               
               
                   
               
               
                   
               
               
                   
               
            
                  III
               
               
                  A kormány által ERU-ként vagy CER-ként kiadott teljes csökkentések százaléka a tervezett projekttevékenység során
               
               
                   
               
               
                   
               
               
                   
               
            
                  IV
               
               
                  Alapelemek leírása (1)
                      (3)
                  
               
               
                   
               
               
                   
               
               
                   
               
            
                  V
               
               
                  A 2003/87/EK irányelv hatálya alá tartozó létesítmények általi kibocsátások becsült százalékos aránya az alapelemekben feltüntetett teljes kibocsátásokban (4)
                  
               
               
                   
               
               
                   
               
               
                   
               
            
                  VI
               
               
                  A kereskedelmi rendszerben résztvevő ágazati projektekhez kapcsolódó tervezett csökkentések mennyisége (II*III*V)
               
               
                   
               
               
                   
               
               
                   
               
               
                  (Σ VI)
               
            
                  VII/a
               
               
                  Közvetlen csökkentések és korlátozások esetén, azon létesítmény(ek) neve, ahol a kereskedelmi rendszerben résztvevő ágazati projekthez kapcsolódó tervezett csökkentés történik (5)
                  
               
               
                   
               
               
                   
               
               
                   
               
               
                   
               
            
                  VII/b
               
               
                  Közvetlen csökkentések és korlátozások esetén, azon létesítmény(ek) neve, ahol a kereskedelmi rendszerben résztvevő ágazati projekthez kapcsolódó tervezett csökkentés történik (5)
                  
               
               
                   
               
               
                   
               
               
                   
               
            
                  VII/c
               
               
                  Közvetlen csökkentések és korlátozások esetén, azon tevékenységkategória, ahol a kereskedelmi rendszerben résztvevő ágazati projekthez kapcsolódó tervezett csökkentés történik (6)
                  
               
               
                   
               
               
                   
               
               
                   
               
            
                  VIII
               
               
                  A VII/a–VII/c. sorban feltüntetett létesítmények/tevékenységkategóriák szerint kiosztott egységekből levont kibocsátható egységek mennyisége a tartalékok feltöltésére (5)
                      (6)
                  
               
               
                   
               
               
                   
               
               
                   
               
               
                   
               
            
         (1)  Ezt az adatot csak abban az esetben kell megadni, ha az a nemzeti kiosztási terv benyújtásakor már hozzáférhető. Amennyiben egy projekttevékenységre vonatkozóan még nem adtak ki támogató levelet, a kibocsátás-csökkentésre azonos módszereket alkalmazó projekttevékenységeket azonos oszlop alá lehet csoportosítani.
      
         (2)  A 2216/2004/EK rendelet VI mellékletének 19. pontja szerint kiosztott kód használandó.
      
         (3)  Adja meg a projekttevékenység hiányában várhatóan előforduló kibocsátások teljes évi mennyiségét, valamint a létesítmények azon csoportját, ahol ezek a kibocsátások várhatóan előfordulnak. Csatoljon egy rövid ismertetőt az alkalmazott alapelemekről. Amennyiben a projekttevékenység során egynél több alapelem kerül alkalmazásra, minden egyes alapelemet (a projekttevékenység adott részének hiányában várható kibocsátások megfelelő éves mennyiségével együtt) külön sorba kell bevezetni a tartalékokra vonatkozó táblázatban.
      
         (4)  Röviden ismertesse a becslésnél alkalmazott módszert és a felhasznált adatokat.
      
         (5)  Amennyiben egynél több eszköz szerepel a VII/a., a VII/b. és a VIII. sorban, azokat külön sorban tüntesse fel. Az egyes létesítmények arányát a tartalékban szereplő kibocsátható egységekben külön kell kiszámolni.
      
         (6)  Használja a 2003/87/EK irányelv I. mellékletében meghatározott tevékenységkategóriákat.